ברוכים הבאים לשעת הקוד...
היי, אני קת'לין קנדי, ואני המפיקה של "מלחמת הכוכבים: הכוח מתעורר".
היום תעבדו עם אחד מהכוכבים של הסרט החדש, הרובוט BB-8 .BB-8 הוא דרואיד כדורי.
כל תנועה של הרובוט הזה נשלטת בידי תוכנת מחשב. מדעי המחשב משפיעים
על תעשיות רבות, משיווק דרך רפואה ועד קולנוע. למעשה, מאות מהנדסי מחשב
עבדו יחדיו כדי ליצור סרט כמו "הכוח מתעורר".
היי, אני רייצ'ל רוז, מהנדסת בכירה בחברת האפקטים המיוחדים של הסרט, ואני מובילה את צוות הפיתוח
של האנימציה והדמויות בחברה. ב"הכוח מתעורר", אני אחראית לסייע לאומנים לפתח
את הבסיס לדמויות, החלק שמאפשר להן לזוז ולהיראות אמינות מאוד
בגלקסיה רחוקה, רחוקה מאוד. בשעה הקרובה נבנה את
משחק "מלחמת הכוכבים" שלנו, שילמד אותנו את עקרונות התכנות. בדרך כלל, תכנות
מתבצע באמצעות טקסט, אך אנו נשתמש בבלוקים, שאותם נוכל לגרור ולשחרר כדי
לכתוב את התוכנית. בהתחלה, נעבוד עם ריי כדי לתכנת את BB-8 כך שינוע ויאסוף
את כל חלקי המתכת המפוזרים. המסך שלכם מחולק לשלושה חלקים.
בחלק השמאלי נמצא שטח המשחק "מלחמת הכוכבים" שבו נריץ את הקוד. ההוראות לכל שלב
נמצאות מתחת לשטח המשחק. האזור שנמצא כאן באמצע הוא ארגז הכלים שלנו, וכל בלוק
הוא פקודה שהרובוט יכול להבין. השטח הלבן מימין נקרא
"סביבת העבודה", ושם נבנה את התוכנית שלנו.
אם אני גוררת את הבלוק "זוז שמאלה" לסביבת העבודה, ולוחצת "הרץ", מה יקרה? BB-8 זז
צעד אחד שמאלה. ומה יקרה אם ארצה ש-BB-8 יעשה משהו לאחר מכן? אוכל להוסיף
עוד בלוק לתוכנית. אני אבחר את הבלוק "זוז למעלה" ואגרור אותו אל מתחת
לבלוק "זוז שמאלה", עד שיהפוך למודגש, ואז אשחרר אותו, ושני הבלוקים יתחברו.
כאשר אלחץ על "הרץ" שוב, BB-8 יבצע את הפקודות שהצבנו
מלמעלה למטה בסביבת העבודה. אם תרצו למחוק בלוק,
פשוט הסירו אותו מהערמה וגררו אותו בחזרה לארגז הכלים. לאחר שתלחצו על "הרץ"
תוכלו תמיד ללחוץ על "אפס" כדי להחזיר את BB-8 לנקודת ההתחלה. עכשיו צאו לדרך!